**585. stjórnarfundur BSE
haldinn í Búgarði þriðjudaginn 21.12.2021. kl. 11.**

Mættir á fundinn: Birgir, Gestur, Guðmundur, Hákon og Aðalsteinn Hreinsson sem aðalmenn og Aðalsteinn Hallgrímsson 1. varamaður. Framkvæmdastjóri ritaði fundargerð.

1. **Fundargerð 584.** fundar stjórnar samþykkt og undirrituð. Hafði áður verið samþykkt með skilaboðum í tölvupóstum.
2. **Beiðni frá Eim um að BSE (BSNA) taki þátt í verkefni um orkuskipti.**
Sótt verður um til evrópskan sjóð vegna orkuskipta í landshlutanum og óskað er eftir aðkomu BSE til að tengjast landbúnaði og hvernig orkuskipti eru möguleg þar. Eimur er samstarfsverkefni Landsvirkjunar, Norðurorku, Orkuveitu Húsavíkur og Samtaka sveitarfélaga á Norðausturlandi. Eimur er í samstarfi við Íslenska NýOrku.
Hvernig eru orkuskipti möguleg, er hugsanlegt að bændur framleiði eigin orku, vetni, rafmagn.
Stjórn sammála um að taka þátt í verkefninu. Ekki hefur verið farið fram á fjárhagslegan stuðning við aðkomu að þessu verkefni, ef svo verður kemur það til með að verða lagt fyrir stjórn.
3. **Sameining búnaðarsambanda á Norðausturlandi.** Farið yfir sameiginlegan rekstur og hvernig málið verði unnið áfram. Haldnir verði netfundir eftir áramót þar sem annars vegar verða stjórnir búnaðarsambandanna og hins vegar fundur þar sem félagsmenn geti tengst til að ræða fyrirhugaða sameiningu. Einnig verði tekið fyrir ef koma fram mál sem leggja á fyrir Búnaðarþing.
4. **Rekstur og starfsemi BSE.** Á fundinn mættu Hákon Jensson og Jón Hlynur Sigurðsson.
Hákon fór yfir verkefni í kortateikningum. Fornleifaverkefni hafa verið vaxandi hluti starfsins. Vinna við landamerki bújarða er ögn komin af stað og nokkur verkefni sem verða unnin í vetur.
Jón Hlynur kom inn á rekstur Bókvís, sem er í ágætu jafnvægi.
Rætt um laun frjótækna. Samið var í haust við félag þeirra. Komið hefur fram ábending um að frjótæknar á Suðurlandi fái greiddan síma auk fleiri frídaga sem sé rétt að leiðrétta á einhvern hátt. Eðlilegt að sími þeirra sé greiddur, en annað ekki samþykkt.
5. **Ábending um að rafmagnsverð hafi hækkað mikið.**  Skoðað verði hvernig tilboð Rarik sem samið var um fyrir rúmum þremur árum hefur þróast miðað við verð hjá öðrum rafmagnssölum.
6. **Rætt um framkvæmdastyrki í landbúnaði** og hvort ætti að beina hluta þeirra til mykjuhúsa til að hvetja til betri nýtingar á búfjáráburði.
Einnig um gífurlegar hækkanir á áburði sem boðaðar eru. Í dag er talað um að hækkun verði líklega um 100% á áburði í vor. Þarf að skoða vel hvernig á að bregðast við. Í fjárlagafrumvarpi sem liggur fyrir Alþingi þessa er tillaga um að ríkið greiði 700 millj. til að draga úr hækkun á áburði.

Fundi slitið kl. 14.30 SBH